CELEX: 62006CJ0043
Liikmesriigi kohustuste rikkumine
Direktiiv 85/384/EMÜ
Arhitektid
Diplomite, tunnistuste ja muude dokumentide vastastikune tunnustamine
Vajadus sooritada arhitektide liidu vastuvõtueksam

Liikmesriigi kohustuste rikkumine – Nõukogu 10. juuni 1985. aasta direktiivi 85/384/EMÜ diplomite, tunnistuste ja muude arhitektuurialast
kvalifikatsiooni tõendavate dokumentide vastastikuse tunnustamise ning asutamisõiguse ja teenuste osutamise vabaduse tulemusliku
rakendamise hõlbustamiseks võetavate meetmete kohta (EÜT L 223, lk 15; ELT eriväljaanne 06/01, lk 118) artiklite 2 ja 10 rikkumine
– Vastuvõtva liikmesriigi arhitektide liidu vastuvõtueksami sooritamise nõue arhitekti kutsealal tegutsemiseks, mida kohaldatakse
teiste liikmesriikide arhitektidele, kes ei kuulu vastavasse siseriiklikku liitu.
Resolutsioon
1.
Kuna Portugali Vabariik nõudis teises liikmesriigis arhitekti kvalifikatsiooni omandanud isikutelt, et nad sooritaksid vastuvõtueksami
Portugali arhitektide liidus, kui nad ei ole teises liikmesriigis arhitektide liidu liikmed, on Portugali Vabariik rikkunud
nõukogu 10. juuni 1985. aasta direktiivi 85/384/EMÜ (diplomite, tunnistuste ja muude arhitektuurialast kvalifikatsiooni tõendavate
dokumentide vastastikuse tunnustamise ning asutamisõiguse ja teenuste osutamise vabaduse tulemusliku rakendamise hõlbustamiseks
võetavate meetmete kohta, muudetud Euroopa Parlamendi ja nõukogu 14. mai 2001. aasta direktiiviga 2001/19/EÜ) artiklitest 2 ja 10
tulenevaid kohustusi.
2.
Mõista kohtukulud välja Portugali Vabariigilt.